Document ID: 32006R0352

ΚΑΝΟΝΙΣΜΌΣ (ΕΚ) αριθ. 352/2006 ΤΟΥ ΣΥΜΒΟΥΛΊΟΥ
της 27ης Φεβρουαρίου 2006
για την κατάργηση του κανονισμού (ΕΟΚ) αριθ. 1461/93, όσον αφορά την πρόσβαση σε δημόσιες συμβάσεις υποψηφίων που υποβάλλουν προσφορές από τις Ηνωμένες Πολιτείες της Αμερικής
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,
την πρόταση της Επιτροπής,
Εκτιμώντας τα ακόλουθα:
(1)
Ο κανονισμός (ΕΟΚ) αριθ. 1461/93 του Συμβουλίου (1) περιορίζει την πρόσβαση σε υποψήφιους που υποβάλλουν προσφορές από τις Ηνωμένες Πολιτείες της Αμερικής όσον αφορά μερικές συμβάσεις που συνάπτουν ορισμένες δημόσιες αρχές, σε απάντηση ορισμένων μέτρων που έλαβαν οι Ηνωμένες Πολιτείες βάσει του τίτλου VII του γενικού νόμου περί εμπορίου του 1988, σε σχέση με υποψήφιους που υποβάλλουν προσφορές από την Κοινότητα.
(2)
Η απόφαση των Ηνωμένων Πολιτειών της Αμερικής να καταργήσει τις κυρώσεις που επιβλήθηκαν βάσει του τίτλου VII του γενικού νόμου περί εμπορίου του 1988 θα τεθεί σε ισχύ την 1η Μαρτίου 2006.
(3)
Ο κανονισμός (ΕΟΚ) αριθ. 1461/93 θα πρέπει, επομένως, να καταργηθεί,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1461/93, όσον αφορά την πρόσβαση σε δημόσιες συμβάσεις υποψηφίων που υποβάλλουν προσφορές από τις Ηνωμένες Πολιτείες της Αμερικής, καταργείται.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Φεβρουαρίου 2006.

Labels: 3
18